2008. gada Tour de France

**2008. gada ''Tour de France*** bija 95. *Tour de France* [[šosejas riteņbraukšana|velobrauciens]], kas norisinājās no 2008. gada 5. jūlija līdz 27. jūlijam. Velobrauciens, atšķirībā no iepriekšējiem gadiem, nesākās ar prologu, bet gan ar parastu līdzenumu posmu. Gandrīz visi posmi notika [[Francija|Francijā]], lai gan tūres 15. un 16. brauciens iestiepās arī [[Itālija]]s [[Alpi|Alpos]]. Izšķirošie notikumi cīņā par uzvaru risinājās kalnu etapos [[Pireneji|Pirenejos]], bet it īpaši [[Alpi|Alpos]]. Velobrauciens finišēja pēc aizvadīta 21 posma un 3559 kilometriem kā vienmēr [[Elizejas lauki|Elizejas laukos]] [[Parīze|Parīzē]].

2008. gada *Tour de France* piedalījās 20 komandas un 180 riteņbraucēji. Šajā gadā *Tour de France* nepiedalījās [[Latvija]]s riteņbraucēji.

Par velobrauciena uzvarētāju kļuva [[Spānija]]s riteņbraucējs [[Karloss Sastre]] no *Team CSC*. Otrajā vietā palika [[Keidels Evanss]] (*Silence-Lotto*) no [[Austrālija]]s, bet trešo ieņēmušais [[Bernards Kols]] ([[Austrija]], *Gerolsteiner*) tika diskvalificēts par [[Dopings Tour de France|dopinga]] lietošanu. Arī "[[Kalnu karaļa klasifikācija Tour de France|Kalnu karaļa]]" raibo kreklu tūres noslēgumā ieguva B. Kols, bet viņa diskvalifikācijas dēļ šis bija pirmais gadījums *Tour de France* vēsturē, kad šī prestižā balva oficiāli atstāta vakanta. [[Sprinteru klasifikācija Tour de France|Labākā sprintera]] zaļo kreklu savā īpašumā ieguva [[Spānija]]s riteņbraucējs [[Oskars Freire]] (*Rabobank*). Komandu kopvērtējumā uzvarēja [[Dānija]]s komanda *Team CSC*, ko pārstāvēja individuālais uzvarētājs gan kopējā, gan arī jauniešu ieskaitē (par to kļuva [[Andi Šleks]] ([[Luksemburga]])).

== Posmi ==


== Rezultāti ==
[[Attēls:Carlos sastre 2008.jpg|250px|right|thumb|Uzvarētājs Karloss Sastre līdera dzeltenajā kreklā velobrauciena noslēguma dienā Parīzē]]
=== Kopvērtējums ===


=== Punktu klasifikācija (sprinteru kopvērtējums) ===


=== "Kalnu karaļa" klasifikācija ===


=== Jauno braucēju klasifikācija ===


=== Komandu kopvērtējums ===


== Dopings ==
2008. gada *Tour de France* izcēlās ar īpaši lielu dopinga skandālu un diskvalifikāciju skaitu.

[[Tour de France 2007|Iepriekšējā gada velobrauciena]] labākais sprinteris [[Toms Bonens]] ([[Beļģija]]) maijā tika pieķerts [[kokaīns|kokaīna]] lietošanā un, lai gan viņš nesaņēma [[UCI]] diskvalifikāciju, startēt *Tour de France* viņam tika liegts. Pašā velobraucienā tika veikts liels skaits dopinga pārbaužu (kopā pirms velobrauciena un tā laikā — vairāk kā 300), ko organizēja Francijas riteņbraukšanas federācija un Itālijas Olimpiskā komiteja.

11. jūlijā tika izplatīta informācija, ka Spānijas braucējs [[Manuels Beltrāns]] pēc pirmā posma saņēmis pozitīvu eritropoetīna pārbaudes analīzi, viņš tika izlēgts no *Liquigas* komandas. 13. jūlijā pirms devītā posmā tika atklāts, ka pieciem braucējiem bija neparasti liels hematokrīta līmenis. Itālijas prese ziņoja, ka starp tiem ir arī [[Rikardo Riko]], kurš uzvarēja šajā posmā. 16. jūlijā dopinga dēļ nestartēja *Barloworld* braucējs [[Moisess Denjass]]. 17. jūlijā dopinga dēļ no sacensībām izstājās R. Riko no *Saunier Duval*, bet viņa komandas biedrs [[Leonardo Piepoli]], tika atlaists par komandas ētikas kodeksa pārkāpumu nākamajā dienā. Gandrīz 3 mēnešus vēlāk parādījās informācija, ka divi viņa asins paraugi, kas ņemti īsi pirms *Tour de France* un tās laikā bijuši pozitīvi. Pēc 18. posma pozitīva dopinga analīze tika konstatēta krievu riteņbraucējam [[Dmitrijs Fofonovs|Dmitrijam Fofonovam]] (*Crédit Agricole*).

Virkne dopinga diskvalifikāciju notika jau pēc velobrauciena beigām. Franču velosipēdists [[Džimmijs Kaspers]] (*Agritubel*) bija lietojis aizliegto vielu sarakstā esošus medikamentus pret [[astma|astmu]], tomēr atļauja to lietošanai viņam bija beigusies jau maijā, tāpēc sportists saņēma diskvalifikāciju. Septembra beigās tika oficiāli paziņots, ka vairāki sportisti ir atkārtoti jāpārbauda, jo to analīzēs ir konstatētas EPO pazīmes. Pēc papildus testēšanas tika diskvalificēti L. Piepoli un [[Stefans Šūmahers]], kuru asinīs konstatēja to pašu aizliegto vielu, ko R. Riko. 13. oktobrī tika izplatīts oficiāls paziņojums, ka [[Bernards Kols]], kurš pabeidza velobraucienu trešajā vietā kopvērtējumā un "Kalnu karaļa" kreklā arī ir lietojis dopingu *Tour de France'' laikā. Pozitīvas bijušas analīzes 3. un 15. jūlijā. B. Kols atzinās dopinga lietošanā, tika diskvalificēts un pirmo reizi velobrauciena ilgajā vēsturē trešā vieta un "Kalnu karaļa" tituls tika atstāti vakanti.

## Komandas un dalībnieki

## Piezīmes